open-index/open-wikipedia-markdown huggingface dataset:
Hoyo de Monterrey

**Hoyo de Monterrey** er et cubansk sigarmerke.

## Historie
Merket ble etablert i 1865 av Jose Gener, som hadde kommet fra Spania til Cuba som trettenåring i 1831 for å arbeide på sin onkels plantasje i Vuelta Abajo. Tjue år senere åpnet han sin sigarfabrikk i Havanna og begynte å produsere sitt eget merke, La Escepcíon. I 1965 brukte han fortjenesten fra denne til å kjøpe en av de beste tobakksplantasjene i Vuelta Abajo og registrerte et merkenavn for tobakk derfra: Hoyo de Monterrey. Det betyr «Monterreys hull» og henspiller på terrenget som tobakksdyrkere foretrekker for å få fram «premium tobacco». Merket ble svært populært, særlig på det britiske markedet og Jose Geners fabrikk ble følgelig en av de største på Cuba. Da Gener døde i Spania i 1900, overtok hans datter bedriften. Den ble værende i familien i 30 år til, men i 1931 solgte de seg ut for å konsentrere seg om sukkerrør. Fernández, Palicio y Cía kjøpte Hoyo de Monterrey og La Escepción og la det til sine merker. Da Ramon Fernández døde ble Fernando Palicio eneeier, og i 1958 hadde han 13% av all eksport av sigarer fra Havanna. 

Da tobakksindustrien på Cuba ble nasjonalisert, forlot Fernando Palicio Cuba og flyttet til Florida. Der solgte han merkene sine til familien Villazon, som fortsatte å produsere dem fra Tampa for det amerikanske markedet basert på tobakk fra Honduras. Merket selges nå globalt basert på tobakk fra Cuba og Honduras.

## Eksterne lenker
*  Habanos S.A.
La Flor de Cano

**La Flor de Cano** er et cubansk sigarmerke som oppsto i 1884, og ble laget av Tomas og Jose Cano. Finnes i både maskinrullede og håndrullede utgaver.

## Eksterne lenker
*  Habanos S.A.
Anafor (syntaks)

**Anafor** (av gr. anaphérō, «jeg gjentar») er i syntaksen et ord som viser tilbake til noe som er nevnt tidligere i setningen. Anaforer på norsk er *seg selv* og *hverandre*. Anaforer viser alltid tilbake til en antesedent. En anafor må være bundet i styringskategorien sin, det vil si den minste setninga som inneholder anaforen og anaforens antesedent.

Et eksempel på dette:
#Kari i ser seg selv i.
#*** Kari i ser seg selv j.
I den første setningen er *Kari* antesedenten til anaforen. Den andre setningen (hvor *Kari* og *seg selv* har forskjellig indeks, noe som vil si at de ikke viser til samme person) er ugrammatikalsk, fordi anaforen ikke har noen antesedent, og dermed ikke viser tilbake til noe.

I setningen "Kari sa at Per skulle tenke på seg selv", er det *Per*, og ikke *Kari*, som er antesedenten til *seg selv*, fordi den minste setningen som inneholder anaforen er "at Per skulle tenke på seg selv". *Seg selv* må da vise tilbake til *Per*, for *Kari* er ikke med i denne leddsetningen.

Forskjellen mellom en anafor og et pronomen er at pronomener må være frie i styringskategorien sin. Det som et pronomen viser tilbake til, står altså ikke i den samme minste setningen som pronomenet selv.

## Referanser
Prinsgemalen

***Prinsgemalen*** (originaltittel: *The Love Parade*) er en amerikansk filmmusikal fra 1929, regissert av Ernst Lubitsch.

Filmen var skrevet av Guy Bolton og Ernest Vajda, basert på skuespillet av samme navn av Jules Chancel og Leon Xanrof. Filmens intrige spinner rundt romantiske forviklinger mellom *Dronning Louise av Sylvania* (Jeanette MacDonald) og hennes nye ektemann, *Grev Alfred* (Maurice Chevalier).

Filmen ble nominert til tre Oscarstatuetter (*film, regi, mannlig hovedrolle*), men vant ingen.

## Handling
Grev Alfred (spilt av Maurice Chevalier) er ansatt som militærattaché ved den sylvanske ambassaden i Paris, men han blir beordret tilbake til hjemlandet Sylvania for å rapportere til dronning Louise for en irettesettelse etter en rekke skandaler - inkludert en affære med ambassadørens kone.

I mellomtiden er dronning Louise (spilt av Jeanette MacDonald), hersker over Sylvania, utrolig lei av undersåttenes opptatthet av hvem hun egentlig planlegger å gifte seg med. Samtidig blir dronningen facinert av Grev Alfred (spilt av Maurice Chevalier) og romantikken deres blomstrer raskt.

## Medvirkende
* Maurice Chevalier: grev Alfred
* Jeanette MacDonald: dronning Luise
* Lupino Lane: Jacques
* Lillian Roth: Lulu
* Edgar Norton: konferansier
* Lionel Belmore: statsminister
* Albert Roccardi: utenriksminister
* Eugene Pallette: krigsminister
* Carlton Stockdale: admiral

## Eksterne lenker
*
Jan Reinås

**Jan Audun Reinås** (født 29. juli 1944 i Stjørdal, død 14. august 2010 i Bærum) var en norsk bedriftsleder, kjent blant annet som administrerende direktør i Norske Skog 1994–2003. Han var utdannet bedriftsøkonom.

Reinås var administrerende direktør i Fosen Trafikklag 1983–1984 og i Trondheim Trafikkselskap 1984–1987. Ansatt i SAS Norge fra 1987, administrerende direktør 1990–1993, konsernsjef i SAS 1993–1994. Konsernsjef i Norske Skog 1994–2003. I 2004 ble han valgt til ny styreleder i Norsk Hydro etter Egil Myklebust. Reinås beholdt noen verv som styremedlem i noen svenske selskaper også etter at han ble styreleder i Norsk Hydro, men kvittet seg med andre verv. Reinås var tidligere styreleder i Sparebanken Midt-Norge, Postverket og NSB, samt styremedlem i Schibsted ASA og Swiss International Air Lines. Han er også kjent for å ha ledet Reinås-utvalget som evaluerte Utenriksdepartementets krisehåndtering etter tsunamikatastrofen i Thailand og Sri Lanka og som kom med kraftig kritikk av UD.

5. august 2007 valgte Jan Reinås å trekke seg som styreleder i Norsk Hydro etter direkte press fra nærings- og handelsminister Dag Terje Andersen og Arbeiderpartiets sentralstyre. Konflikten rundt avviklingen av Norsk Hydros opsjonsprogram var kjernen i saken.

Han var gift og hadde fem barn, og var fetter av Johan Arnt Elverum.

Reinås døde etter lengre tids sykeleie 14. august 2010.

## Referanser


## Eksterne lenker

* Ramsalt kritikk av UD Stavanger Aftenblad, besøkt 14. mai 2007
* Hydros styreleder går av Dagbladet, besøkt 5. august 2007
Oddvar Nygaard

**Oddvar Nygaard** (født 23. juli 1919 på Hundorp i Sør-Fron, død 21. april 1985) var en norsk folkemusiker (trekkspill) og komponist. 

Hans første plateinnspilling ble gjort allerede i 1942 og blant hans læremestre var trekkspilleren Ottar E. Akre. Sammen med felespilleren Ola Opheim var han en de viktigste norske folkemusikerne i tiårene etter krigen. Med sitt orkester, Oddvar Nygaards kvartett, spilte han inn 24 album i perioden 1964 til 1985. Foruten Nygaard selv på trekkspill, bestod kvartetten av Ola Opheim på fele, Finn Westbye på gitar og Håkon Nilsen på bass. Kvartetten vant Spellemannprisen 1973 i klassen folkemusikk/gammaldans som ble delt ut for første gang det året. Oddvar Nygaard var frimurer.

Nygaard deltok på flere hundre plateinnspillinger og hadde flere opptredener på både radio og TV. Han samarbeidet med musikere som Oscar Skau, Sven Nyhus, Rolf Syversen, Børt Erik Thoresen og skiløperen Ole Ellefsæter. Han laget rundt 170 egne komposisjoner. I 1995 ga plateselskapet EMI ut samlealbumet *Spelemannsliv* med utdrag fra Nygaards karriere. 

## Eksterne lenker
* Biografi fra Norsk pop- og rockleksikon
Okavango

:*For bandet, se [[Okavango (band)]]*
**Okavango** er en elv i det sørvestlige Afrika.  Den begynner i Angola hvor den blir kalt **Kubango**, og munner ut i Kalahariørkenen i Botswana. Det er en av meget få elver i denne størrelsen som ikke renner ut i havet, men danner verdens største innlandsdelta, kjent som Okavangodeltaet. Dette deltaet utmerker seg med sitt svært rike dyreliv, slik hele elven gjør det.

Lengden på elven er  og den renner i tillegg til Angola og Botswana også gjennom Namibia.

## Galleri

Fil:Okavango River Sign.jpg|Ferjeleie
Fil:Okavangolodge.jpg|Elveløpet
Fil:Okavango11.jpg|Utløpet


## Eksterne lenker
*
Montecristo (sigar)

**Montecristo** er et cubansk sigarmerke. Produksjonen startet i 1935, da som et nytt merke fra Menendez, Garcia y Cia., daværende eier av H.Upmann-merket.

## Eksterne lenker
*  Habanos S.A.
Ester Boserup

**Ester Boserup** (født 18. mai 1910, død 24. september 1999), født Børgesen, var en dansk økonom og demograf, med økonomisk utvikling og landbruksutvikling som spesialfelt. Hun arbeidet i FN og andre internasjonale organisasjoner og skrev flere bøker. Hun hevdet at &ndash; til motsetning av Thomas Malthus &ndash; matproduksjonen ville vokse i takt med befolkningen.

## Hennes teorier
Ifølge Malthus ville befolkningsstørrelsen og -veksten avhenge av mattilførsel og landbruksmetoder, og befolkningen ville øke raskere enn matproduksjonen. Boserup mente derimot at landbruksmetodene ville avhenge av befolkningen, ettersom bøndene ville velge dyrkningsmetodene som ga størst avkastning pr. arbeidstidsenhet, og matproduksjonen ville vokse i takt med befolkningen. Malthus mente at på det tidspunktet da befolkningne var større enn matproduksjonen ville en andel av befolkningen dø, mens Boserup mente at befolkningen i stedet ville finne metoder for å øke matproduksjonen, for eksempel ved større arbeidskraft, maskiner, gjødsel etc. 

Ved hjelp av denne modellen kunne hun forklare hvordan det tidligere jordbruket benyttet «arealsløsende» dyrkningsmetoder som svedjebruk, som stadig dreide seg i retning av mer ekstensive dyrkningsmetoder etterhvert som økt befolkningsvekst la større press på landbruket. For Malthus var øvre befolkningstall en funksjon av kapasiteten for jordbruksproduksjon, men innen en boserupsk modell var dette snudd opp ned, og kapasiteten for jordbruksproduksjon var en funksjon av befolkningstallet. 

## Bibliografi
* Ståle Dyrviks * Norsk økonomisk historie 1500–1850* fra 1979 benytter en boserupsk modell for å forklare utviklingen i det norske bondesamfunnet i tidlig nytid. I senere historiske verk har han videreutviklet analysen.  

* Boserups mest kjente verk er *The Conditions of Agricultural Growth: The Economics of Agrarian Change under Population Pressure* (Chicago, Aldine, 1965, ISBN 0-415-31298-1). 

* *Woman's Role in Economic Development* (London, Earthscan, 1970, ISBN 1-85383-040-2) I dette verket undersøker hun hva som skjer med kvinner i prosessen med økonomisk og sosial vekst i den 3. verden. I forordet til 1989-utgaven sier dr. Swasti Mitter at Boserups hengivne og lærde verk inspirerte til FNs kvinnetiår mellom 1975 og 1985. Det har også  oppmuntret hjelpeorganisasjoner til å sette spørsmålstegn ved tesen om kjønnsnøytralitet både i forhold til kostnader og i forhold til utbytte av utvikling. 

## Priser (utvalg)
* 1978 – Mottaker av Tagea Brandts Rejselegat

## Se også
* Den grønne revolusjon 
* Norman Borlaug 
* Paul R. Ehrlich

## Referanser


## Eksterne lenker
* Economic History nets anmeldelse av ''The Conditions of Agricultural Growth''
Punch

**Punch** har flere betydninger og kan vise til:

* Punch (tidsskrift) – klassisk, engelsk vittighetsblad utgitt 1841-1992 og 1996-2002
* Punch (sigar) – cubansk sigarmerke
* Punch – kraft i bokseslag
* Punchemaskin eller hullemaskin – for å stanse ut, hulle eller klippe billetter, hullkort og annet
* Punsj – en alkoholholdig blandingsdrikk (skrives *punch* på engelsk)
* Punsch eller punch – en søt, svensk, alkoholholdig drikk med arrak (en sydøstasiatisk alkoholdrikk)
* Punch and Judy – komiske figurer i engelsk dokketeater og pantomime, der Punch tilsvarer den italienske Pulcinello i commedia dell'arte
Toradertrioen

**Toradertrioen**, også kjent som **Toradertrioen frå Hallingdal**, er en folkemusikkgruppe bestående av først tre og etterhvert toraderspillere fra Hallingdal. I perioden 1975 til 1981 ga gruppen ut fem album som totalt solgte rundt  eksemplar. Gruppen vant Spellemannprisen 1976 i klassen folkemusikk/gammaldans for sitt andre album *Takk for sist*. 

Jostein Sørbøen og Oddvar Fingarsen etablerte på 1980-tallet gammaldansorkesteret Hallingdal kraftlag.
Oddvar Fingarsen har også vært aktiv i flere andre gammaldansorkester som Knut Hallvards, Haugerud, Fingarsen, Evje og Sven Nyhus kvartett/kvintett.

Etter ikke å ha vært aktive på mange år, opptrådte gruppen sammen igjen på Den Norske Folkemusikkveka i 2007.

Som representanter og mangeårige ambassadører for durspeltradisjonen i Ål fikk Thorleif Stave, Oddvar Fingarsen og Jostein Sørbøen Ål kommunes kulturpris i 2020.

## Medlemmer
### På torader
* Oddvar Fingarsen
* Thorleif Stave  
* Ola K. Rygg (-1977)	
* Jostein Sørbøen (1977–)
* Tore Løvgreen (1980–)

### Ekstra medlemmer
* Jan Erik Kongshaug: gitar (-1979)
* Håkon Nilsen: bass (-1979)
* Arne Moslåtten: gitar (1979–) (kjent fra Hellbillies)
* Arne Henry Sandum:  bass (1979–) (kjent fra Hellbillies)
* Kjell Yngvar Antonsen:  Gitar (-1977)
* Jostein Fingarsen: Gitar

## Diskografi
* *[[Toradertrioen frå Hallingdal]]* (Talent, 1975)
* *[[Takk for sist (album)|Takk for sist]]* (Talent, 1976)
* *[[På fest med Toradertrioen]]* (Talent, 1978)
* *[[Me dreg i gang att]]* (Talent, 1979)
* *[[Uppatt og atte]]* (Talent, 1981)

## Eksterne lenker
* 
* Biografi
Sara Jean Underwood

**Sara Jean Underwood** (født 26. mars 1984) er en amerikansk modell som var forsidemodell i oktober 2005-utgaven av *[[Playboy]]*. Hun har vært *Playmate of the Month* for juli 2006 og 2007 *Playmate of the Year* i juni 2007-utgaven av magasinet. Hun er en senior ved Oregon State University. Hun er fra Scappoose, Oregon.

Hun var en pirat i *[[Epic Movie]]*, sammen med Playmatene Qiana Chase, Irina Voronina og Jillian Grace.

## Referanser


## Eksterne lenker
* 
*  
* 
* https://web.archive.org/web/20070518050500/http://www.centerfold.com/playmates/2006/sara_underwood/index.html
Rafael Gonzalez

**Rafael Gonzalez** er et cubansk sigarmerke, etablert i 1928, særlig for det britiske markedet. Firmaet utviklet Londsdale-sigaren (en størrelsesbetegnelse) for lord Londsdale. Opprinnelig het det La Flor de Marquez, med varemerket registrert av Sociedad El Rey del Mundo i 1936. Varemerkeregistre viser at det nåværende navnet stammer fra 1945. Rafael Gozalez er i foreliggende faglitteratur betegnet som en 1. klasses sigar.

## Referanser


## Eksterne lenker
* Habanos S.A.
*
Boeing C-97 Stratofreighter

**Boeing C-97 Stratofreighter** var et amerikansk militært transportfly utviklet fra bombeflyet B-29 Superfortress. Prototypen **XC-97** fløy første gang 9. november 1944, og C-97 Stratofreighter, som introduserte bakdører for av- og pålasting istedenfor de mer vanlige sidedørene, skulle ved siden av Douglas C-54 Skymaster bli et sentralt transportfly i det amerikanske flyvåpenet på 40- og 50-tallet. C-97 skulle også danne grunnlaget for passasjerflyet 377 Stratocruiser og tankflyet KC-97. Enkelte sivile C-97 Stratofreighter transportfly er fremdeles i bruk.

## Hovedvarianter

* **XC-97** Prototyper utstyrt med Wright R-3350-23 stjernemotorer. Samme vinger og haleparti som B-29.

* **YC-97** Variant for evaluering utstyrt med Wright R-3350-57A motorer.

* **C-97A** Den første produksjonsserien. Skiller seg fra tidligere varianter først og fremst ved den høyere halen, tilsvarende halepartiet til B-50 Superfortress, bakdører for av- og pålasting og en APS-42 radar montert i en radom under førerkabinen. I alt ble 53 fly av denne varianten produsert.

* **C-97C** Variant med forsterket flydekk. 14 fly produsert.

* **C-97F** Betegnelse på KC-97F tankfly konvertert til transportfly.

* **C-97G** Betegnelse på KC-97G tankfly konvertert til transportfly. I alt 189 fly ble ombygd til C-97G standard.

* **C-97K** Betegnelse på KC-97G og C-97G ombygd for transport av passasjerer.

## Referanser




## Eksterne lenker
*
Ramón Allones

**Ramon Allones** er et cubansk sigarmerke, etablert i 1845. Det var opprinnelig Ramon Allones som ført produsert disse cigarene. Han var opprinnelig Spania og eide i sin tid La Eminencia-fabrikken. Før nasjonaliseringen var det Cifuentes, Pego y Cia som var eieren.
## Eksterne lenker
*  Habanos S.A.
Ganddal godsterminal

**Ganddal godsterminal** er en godsterminal på Jærbanen ved Ganddal i Sandnes. Den ble ferdigbygget på slutten av 2007 og mottok første trafikk 2. januar 2008. Offisiell åpning fant sted 21. januar ved statsråd Liv Signe Navarsete. Terminalen ligger på Skjæveland, sørvest for industriområdet Kvål, og vil betjene hele Jæren. Terminalen blir landets nest største godsterminal etter Alnabru i Oslo. Det var antatt at terminalen skulle håndtere 80&nbsp;000 TEU det første driftsåret. I 2011 håndterte terminalen 77&nbsp;000 TEU. Anlegget har en lengde på to kilometer fra nordenden til koblingspunktet til Jærbanen.

Godsterminalen ble bygget av Jernbaneverket (nå Bane Nor) og ble driftet av Terminaldrift AS frem til høst 2015. Fra høsten 2015 overtok RailCombi as driften av terminalen.

## Historie
Området ble allerede i 1970-årene nevnt som alternativ til ny godsterminal. I 1994 og 1995 utførte NSB BA Gods utredninger og i 1996 ble kommunedelplanen i Sandnes vedtatt for terminalen. Reguleringsplanen ble vedtatt i 2001. Byggeplanen ble satt i verk i oktober 2004.

Byggingen startet i desember 2005 og ble ferdig i november 2007. Entreprenør var et arbeidsfellesskap mellom RISA og T. Stangeland Maskin. Flytting av utstyr fra godsterminalen i Paradis i Stavanger ble gjennomført helgen før terminalen ble tatt i bruk 2. januar 2008.

Kostnaden for anlegget ble estimert til 458 millioner kroner. Godsterminalen består av tre avlastingsspor på 600 meter. Sporskifteområdet er i tillegg og kan holde ett helt godstog på vent. Terminalområdet er på 255 dekar.

## Referanser
Mære

:*Annen betydning: [[merde]]

*'Mære''' er en bygd og et tettsted i Steinkjer kommune i Trøndelag. Tettstedet har  innbyggere per 1. januar , og ligger omtrent 10 kilometer sør for Steinkjer sentrum langs E6. Stedet var tidligere administrasjonssenter for den selvstendige Sparbu kommune, inntil den store kommunesammenslåingen med Steinkjer i 1964.

Mære har barneskole, en ny butikk som ble åpnet i 2009, og et nytt idrettsanlegg som sto klart til bruk sommeren 2008.

Bygdelaget har navn etter gården Mære. Frem til 2001 var bygda tilknyttet jernbanenettet ved Mære stoppested. Mære landbruksskole ble etablert i 1895, og er i dag en videregående skole.

## Referanser


## Eksterne lenker
*
El Rey del Mundo

**El Rey del Mundo** (Kongen av verden) er et cubansk sigarmerke, etablert i 1848 under ledelse av Antonio Allones. Velkjent for sitt mørke, oljete dekkblad, var dette merket et av de dyreste på midten av 1900-tallet.

## Kilder
*Cigar-review.org 

## Eksterne lenker
*  Habanos S.A.
Operasjon Beit-ol-Moqaddas

**Operasjon Beit-ol-Moqaddas**, også kjent som **operasjon Jerusalem**,  var et slag som sto mellom 30. april og 25. mai 1982. Det var det siste storslaget på iransk territorium i begynnelsen av Irak-Iran-krigen, og det var i samtiden omtalt som *slaget ved Khorramshahr*. Etter de siste slagene i 1981 og 1982 var de irakiske erobringene redustert til en lomme på nordsiden av Khorramshahr, vendt mot den vestlige bredden av Karun-elven mot Susangerd og Ahvaz i nord.

Den iranske offensiven tvang irakerne på retrett etter en uke, og de etterlot Khorramshahr som var avskåret og omringet med 22&nbsp;000 irakere fanget i byen. Den 25. mai var Khorramshahr befridd. To uker senere beordret Saddam Hussein sine styrker å gjøre retrett fra alt gjenværende erobret territorium.

## Kilder
* Lessons of Modern War Volume II: The Iran-Iraq War, Anthony H. Cordesman og Abraham R. Wagner 1991 ISBN 0-8133-0955-7
* Iran-Iraq War in the Air 1980-1988, Tom Cooper og Frazad Bishop 2000 ISBN 0-7643-1669-9
* The Iran-Iraq War, Efraim Karsh 2002 ISBN 1-84176-371-3
## Se også
*Liste over slag under Irak-Iran-krigen
Jernbanesville

**Jernbanesviller** er tverrgående bjelker som jernbaneskinnene er festet i, og inngår derfor som en del av jernbanens overbygning. Svillene ligger oppå et ballastlag av pukk. De overfører krefter fra skinnene til ballastlaget og underbygningen, holder skinnene på høykant og sikrer at sporvidden er korrekt.

Tradisjonelt har svillene vært i tre, men i moderne utbygginger og oppgraderinger av jernbanenettet bruker man helst betongsviller. Der blir skinnene festet til svillene med innfestningsmekanismen Pandrol.

Tresvillene impregneres ofte med kreosot for å øke livslengden. 

## Eksterne lenker
NTNU – Ny jernbanesville gir økt sikkerhet
Alternativt nettverk

**Alternativt nettverk** var en nettverksorganisasjon som drev forlags- og informasjonsvirksomhet innenfor alternative livssyn og terapiformer i Norge. Nettverket ble startet i 1992 av Øyvind Solum og Roald Pettersen  og ble omdannet til aksjeselskap i 1997. I 2012 endret selskapet navn til VisionWorks.

Nettverket står bak magasinet VISJON, som første gang kom ut i 1992 (under navnet *Alternativt Nettverk*) og hadde i 2003 et gjennomsnittlig opplag på 15&nbsp;000 . Omkring 2008 ble det avholdt rundt 50 alternativmesser årlig med til sammen 100&nbsp;000 deltakere, der nettverket stod som arrangør av alternativmessene i Oslo, Bergen og Trondheim.

## Referanser


## Eksterne lenker
*
Disen (Oslo)

**Disen** i Oslo er et forholdsvis stort boligstrøk i tidligere bydel Grefsen-Kjelsås (1988-2003) 
og nåværende bydel Nordre Aker. Strøket er oppkalt etter Disen gård, Disen betyr «disenes eng» (*Disarvin*). Strøket utgjør byområdene mellom Muselunden på Nordre Åsen i vest til Årvoll i øst, Lofthus i nord, og Sinsen i sør.

## Avgrensning
I sørøst er boligområdet avgrenset av Trondheimsveien, i vest av Haraldsheimveien, i nord først av Lofthusveien og deretter med følgende fletteverk: Lofthus avgrenser Disen til kun de sørøstlige delene av Damveien. I denne villaveien begynner Lofthus ved Damveien 12 og Bueveien 5 i øst (mens Damveien 10 er en del av Disen). Det gamle skillet strekker seg derfra via den nordlige stikkveien (som også har adresse Damveien – og som fortsetter forbi en liten park ved Damveien 11 – og ender i Liaveien på Lofthus). Damveien 12 er historisk en del av Lofthus – likeledes bebyggelsen langs stikkveien ved Damveien 13 i nordvest. Deretter ligger grensen mellom Lofthus og Disen langs følgende veier på Lofthus: Liaveien (til nr. 4), hele Otto Blehrs vei og Sophus Aars' vei – med  veiene innenfor (i nordvestlig retning – til Kjelsåsveien) tilhører Lofthus, mens veiene i sørøst tilhører Disen.

I øst begynner Årvoll ved Traverveien og Årrundveien.

## Bebyggelse
Disen holdeplass og Disen skole ligger ikke på Disen, men på Østre Grefsen gårds grunn, og dermed i strøket Grefsen. Holdeplassen kan ha fått navn av at den har Disenjordet i sør, mens skolenavnet kan skyldes at Grefsen skole allerede var tatt. Dermed er det egentlig kun boliger på Disen.

## Disenfunnet
Ett av Norges aller fineste steinalderfunn ble gjort på Disen – to flintøkser og en brukket øks sammen med en stor flintklump. Da Erling Høglund i 1946 anla vei til garasjen sin i Østreheimsveien 5, kom han over en fint bevart øks og en som var brukket. Arkeologer som undersøkte funnstedet, oppdaget nok en intakt øks, samt flintklumpen. De fire tingene var lagt ned som et samlet offer. I en meters omkrets rundt var det spor etter brann. Kanskje ble det først ofret mat, og da den var brent, ble flintgjenstandene lagt frem. De hadde ikke vært i ild. Flint finnes ikke naturlig i Norge, den kom hit med drivis fra Danmark og Skåne. Klumpen og den ødelagte øksen kunne bearbeides og var derfor verdifulle. Sakene var lagt rundt 30 cm nede i myrjord som forklarer det gamle stedsnavnet Myraskauen. 

## Referanser
Færderseilasen

**Færderseilasen**, populært kalt **Færder'n**, er en seilas som arrangeres hvert år den andre helgen i juni av Kongelig Norsk Seilforening.

Seilasen starter i Oslo eller Son (for seilskøyter) og har tre forskjellige fyr i Oslofjorden som rundingsbøyer for fem ulike baner. Den lengste banen runder Færder fyr. For alle banene er det målgang i Tønsberg fra og med 2017, mens det frem til og med 2016 var målgang i Horten.

Det blir vanligvis konkurrert med flere forskjellige baner, i 2009 var det fem. Banen med nest lengst distanse, bane T, var fra Oslo til Tristein ved Færder fyr og tilbake til Horten, omtrent 83 nautiske mil, som tilsvarer omkring 153 kilometer.

## Historie

Den første regattaen hadde start lørdag 14. juni 1947. Klokken 17.30, etter arbeidsdagen, gikk startskuddet for de seks påmeldte båtene. I frisk sønnavind seilte de fra Dronningen i Oslo, rundet Ferder fyr og gikk i mål utenfor Dronningen igjen. Kun to av båtene seilte med full seilføring hele veien. Den ene av dem, «Carmen» deltar fortsatt på Ferderseilasen. Året etter kom kravet om at startende båter må ha målebrev for å kunne føre en ordentlig resultatliste med korrigert tid. Det ble også foreslått å flytte starten til lørdag morgen, selv om det medførte at dagen gikk bort som arbeidsdag.

I 1948 stilte bare tre båter til start. Vinneren av seilasen skrev i *Seilas* at turseilingskomitéen i KNS måtte ta grep for å redde seilasen. Året etter gikk styret i KNS inn for å støtte seilasen, noe som førte til at regattabåter som 8- og 12-meter fikk delta i 1949. Kronprins Olav deltok i sin 8-meter «Sira», med kronprinsessen som mannskap. Den amerikanske ambassadøren Charles U. Bay deltok også.

I 1950 ble banen rundt Mefjordboen laget for mindre båter. Senere ble også hollenderbåen rundingsmerke, og starten ble flyttet fra Dronningen til utsiden av Snarøya, senere til KNS' formann Frederik Horns brygge på Nesodden. Hollenderboen ble også rundingsmerke for flere av båtene, og mål ble flyttet først til Filtvet og senere til Horten hvor den ble værende helt til 2016. Fra og med 2017 er mål i Tønsberg. Siden 50-tallet har deltakelsen økt opp til over tusen startende båter.

## Referanser


## Eksterne lenker
* Offisiell nettside om Færderseilasen
Miniatyrskyting

**Miniatyrskyting** er en samlebetegnelse på skytedisipliner for presisjonsskyting med finkalibret gevær på korte hold, som regel i kaliber .22 Long Rifle. Sannsynligvis har våpentypen fått navnet salong fordi kaliberet er godt egnet til innendørs bruk. På engelsk brukes ofte uttrykket «small-bore». Miniatyrskyting er populært til trening og konkurranse på vinterstid. I Norge arrangeres nasjonale programmer for miniatyrskyting på 15 meter av Det frivillige Skyttervesen og av Norges Skytterforbund, men på forskjellige blinkstørrelser. Norges Skytterforbund arrangerer også de internasjonale programmene ISSF 50 m rifle match (hel-/halvmatch) og ISSF 50 m rifle liggende som enten arrangeres utendørs eller innendørs i hall.

## Disipliner

De ulike øvelsene benytter forskjellige blinker og har forskjellige regler for utstyr.

### DFS 15 meter
I DFS miniatyrskyting på 15 meter skytes det 25 tellende skudd, og konkurranser foregår stort sett i vinterhalvåret. Det brukes stort sett Sig Sauer 200 STR med .22LR løp og sluttstykke, men det er også mulig å delta med luftgevær og andre .22 LR-rifler som tilfredsstiller konkurransereglementet.

På skyteskiven er tieren 2&nbsp;mm (0,13&nbsp;mrad) og den sorte sikteblinken er 38&nbsp;mm (2,5&nbsp;mrad). For å få innertier skal hele blinken være bortskutt.

### NSF 15 meter
I NSF miniatyrskyting på 15 meter er innertieren 1,0&nbsp;mm (0.067&nbsp;mrad), tieren er 4,8&nbsp;mm (0,32&nbsp;mrad) og sikteblinken er 34.8&nbsp;mm (2,32&nbsp;mrad).

### ISSF 50 meter

De internasjonale ISSF-øvelsene for miniatyrskyting heter nå 50 m rifle match (hel-/halvmatch) 
og 50 m rifle liggende, men het tidligere *frigevær* for herrer, og *standardgevær* og *sportsgevær* for kvinner.

På skyteskiven er innertieren 5&nbsp;mm (0,1&nbsp;mrad), tieren er 10,4&nbsp;mm (0,208&nbsp;mrad) og sikteblinken er omtrent 112&nbsp;mm (2,2&nbsp;mrad).

### Sammenligning av skiver

## Se også
* ISSF 10 meter luftrifle
* Baneskyting

## Referanser


## Eksterne lenker
* miniatyrskyting – Store norske leksikon
.fk

**.fk** er Falklandsøyenes nasjonale toppnivådomene (ccTLD) for Internett.

## Registrering
Registrering gjøres på tredje nivå, under en av følgende kategoriserte subdomener på andre nivå:
* **.co.fk** – for kommersielle selskaper
* **.org.fk** – for ikke-kommersielle organisasjoner
* **.gov.fk** – for statlige institusjoner
* **.ac.fk** – for akademiske institusjoner
* **.nom.fk** – for privatpersoner
* **.net.fk** – for internettleverandører og lignende organisasjoner
Kun selskaper hjemmehørende på Falklandsøyene og innbyggere på Falklandsøyene kan registrere et **.fk**-domene.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .fk whois informasjon 
* .Registreringsnettsted for .fk domenet
San Cristóbal de la Habana

**San Cristóbal de la Habana** er et cubansk sigarmerke, etablert i 1999 som det nyeste og trolig det siste av nye serier av Havana-merker. Det har fått det opprinnelige navnet til byen Havanna, da nybyggere grunnla byen i 1519 med navnet San Cristóbal (St. Christopher) de La Habana.

## Eksterne lenker
*  Habanos S.A.
Alternativbevegelsen

**Alternativbevegelsen** er en betegnelse på en rekke moderne tankesystemer, ofte med tilhørende organisasjoner, som fremholder interesse for alternativ medisin, holisme, esoterisme og åndelighet. 

Alternativbevegelsens tilhengere ønsker ofte å være en motvekt mot det de anser for et overrasjonalisert samfunn og vil at skillet mellom vitenskap og åndelighet skal bli mindre. De ønsker i større grad allmenn aksept i samfunnet som noe mer enn bare en åndelig bevegelse. Iblant taler de imot det de hevder er Vestens materialistiske og mannsdominerte karrieresamfunn. 

En organisert interessegruppe er Alternativt nettverk.

## Se også

* New age
* Alternativ behandling

## Litteratur
* Siv-Ellen Kraft *Hva er nyreligiøsitet* Universitetsforlaget 2011 i serien *[[Hva er-bøkene]]*
.ee

**.ee** er Estlands nasjonale toppnivådomene (ccTLD) for Internett.

Domenet administreres av EENet (Estonian Educational and Research Network), en statlig organisasjon for utdanning og forskning.

## Registrering
Restriksjonene for registrering synes som en tilbakevending til tidligere tider på internett, før det ble kommersialisert.  Det er en grense på et domenenavn pr. juridisk person, og registrering av flere navn i tillegg er spesifikt forbudt, fordi: «Domenenavnet har ingen varemerkestatus. Ettersom domener under .ee er ment å være institusjonens identifikasjon på internett (som registreringskoden i et kommersielt register), så er det ikke mulig å registrere tilleggsdomener for å forsvare et varemerke eller navnevariant»" Gyldige registreringer er gratis.

Ettersom registreringer gjøres direkte på andre nivå, er det muligheter for domenehacking med ord som slutter på -ee.

## Fotnoter og referanser


## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ee whois informasjon 
* Registrering av domenenavn under .ee toppnivådomenet
Huxley

**Huxley** er en britisk familie. Medlemmer har utmerket seg innenfor ulike områder:

* Thomas Huxley (1825&ndash;1895), biolog, kjent som «Darwins bulldog»
* Julian Huxley (1887&ndash;1975), biolog og UNESCOS første direktør
* Aldous Huxley (1894&ndash;1963), britisk forfatter (*Brave New World*)
* Andrew Huxley (1917–2012), fysiolog og nobelprisvinner
.er

**.er** er Eritreas nasjonale toppnivådomene (ccTLD) for Internett. Domenet ble tatt i bruk i 1996. Det administreres av EriTel, som er Eritreas (eneste) Telekommunikasjonsselskap.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .er whois informasjon
Bjørnøen

**Bjørnøen AS** eier all grunn og noen kulturhistoriske bygninger på Bjørnøya. Selskapets formål er å ivareta drift og utnyttelse av selskapets eiendommer. *I/S Bjørnøen Kulkompani* ble stiftet 3. juni 1918 av et stavangersk konsortium med Arne Haabeth i spissen. Selskapet ble overtatt av den norske stat i 1932 og ble i 1967 administrativt underlagt Kings Bay AS, som også leverer forvaltningstjenester til selskapet. Deler av statstilskuddet til Kings Bay overføres til drift av Bjørnøen. Selskapet har samme styre og administrerende direktør som Kings Bay og har ingen ansatte.

Meteorologisk institutt ved Vervarslinga for Nord-Norge leier grunn til en meteorologisk stasjon på Bjørnøya. I tillegg har Vervarslinga det koordinerende ansvaret for de vitenskapelige aktivitetene på eiendommen de leier på øya.

Bjørnøya naturreservat ble opprettet 16. august 2002. Fredningen omfatter hele øya med unntak av et mindre landareal. Sysselmesteren på Svalbard er forvaltningsmyndighet og har oppsynsansvaret i naturreservatet. Forskningsaktivitet på øya er noe økende, dels som en følge av de nye fredningsbestemmelsene.

## Se også
*Liste over Svalbards grunneiere

## Referanser
Cuaba

**Cuaba** er et cubansk sigarmerke, etablert i 1996. Tobakken blir produsert av Vuelta Abajo (Pinar del Rio)
Cabanas ble introdusert i London i 1996 som et av de nye merkene.

## Eksterne lenker
*  Habanos S.A.
Grønnever

**Grønnever** (*Peltigera aphthosa*) er en lavart med thallus opp til  20-30 cm i diameter. Lober (thallussegmenter i ytterkanten som er avgrenset av innsnevringer i thallus) opp til 2-4 cm brede, ofte med oppstigende kanter. Tydelige grupper av blågrønnbakterier (cefalodier) på oversiden av thallus, flate eller vorteformede, opp til 2 mm store. Undersiden lys i kanten, men mørkere mot sentrum. Trives på tykt mosedekke på marken. Vanlig over hele landet bortsett fra langs kysten fra Agder til Nordland.

## Litteratur
Krog, Hildur/Østhagen, Haavard/Tønsberg, Tor: *Lavflora. Norske busk- og bladlav*, Oslo 1994, ISBN 82-00-41445-0

## Eksterne lenker
*
Diplomáticos

** Diplomaticos** er et cubansk sigarmerke, etablert i 1966. Merket ble introdusert som et tilleggsprodukt til Montecristo, primært mot det franske markedet.

## Eksterne lenker
*  Habanos S.A.
Operasjon Muslim Ibn Agil

**Operasjon Muslim Ibn Agil** (1.-10. oktober 1982) startet et nytt frontavsnitt opp i den kuperte delen av grensen mellom Irak og Iran under Irak-Iran-krigen for videre offensiver inn i Irak. Det første slaget ved Basra hadde stoppet offensiven mot den sørlige Irak, dermed ble det besluttet å åpne en ny front mot nord på innfartsveier til den irakiske hovedstaden Bagdad.

Først skulle det viktige Sumar-platået med omkringliggende høyder sikres for dannelse av et brohode til fremtidige offensiver. Men offensiven kjørte seg fast mot sterke motangrep i og ved byen Mandali som iranske avansementsstyrker hadde kjempet seg til med stor tap. Brohodet var dannet, men sårbart mot fremtidige irakiske motangrep.

## Kilder
* Lessons of Modern War Volume II: The Iran-Iraq War, Anthony H. Cordesman og Abraham R. Wagner 1991 ISBN 0-8133-0955-7
* The Iran-Iraq War, Efraim Karsh 2002 ISBN 1-84176-371-3
## Se også
*Liste over slag under Irak-Iran-krigen
Fonseca

**Fonseca** er et cubansk sigarmerke, etablert i 1907 av Francisco Fonseca, som utviklet sigaren i 1906. Portrettet hans  pryder fremdeles dagens sigarkasser.

## Eksterne lenker

*  Habanos S.A.
Punch (sigar)

**Punch** er et cubansk sigarmerke, det ble første gang laget av Manuel Lopez i 1840. Navnet er hentet fra den populære dukketeater-figuren Punch, som var populær i de fleste engelske dukketeatre på 1800-tallet. Sigarmerket Punch ble produsert av Corujo y Cia. Fra 1859 og frem til nasjonaliseringen var merket eid av F. Palicio y Cia.

## Eksterne lenker
* Habanos S.A.
Østerrikske euromynter

**Østerrikske euromynter** er sirkulasjonsmynt av Den europeiske unions valuta euro med nasjonalt motiv for Østerrike på revers. 

## Euro
Euro (€) er felles valuta for de fleste medlemslandene av EU, inklusive Østerrike. Euromyntene har to forskjellige sider. En  side er felles og viser myntens valør og en side som er forskjellig fra land til land. 

## Nasjonale motiver
De østerrikske myntene har ulike motiv på de åtte myntene. 1-,2- og 5-cent-myntene har tre forskjellige blomster som motiv. Henholdsvis gentian, edelweiss og primula. 10-, 20- og 50-centmyntene preges av forskjellige østerrikske bygninger. 10-centens motiv er Stefansdomen. De to siste myntene, 1- og 2-euroene har portretter av de historiske østerrikerne Wolfgang Amadeus Mozart og Bertha von Suttner.
Than Shwe

**Than Shwe** (født 2. februar 1933 i Kyaukse i Burma) ledet militærdiktaturet i Burma gjennom sin rolle som formann for Det statlige freds- og utviklingsrådet (SPDC) og øverstkommanderende over landets militære styrker fra 1992 til 2011, da SPDC ble oppløst.

## Biografi

Than Shwe begynte sin militær karriere i 1953 som armékadett, hvor han startet sin karriere ved å kjempe mot KNDO og karen-minoriteten i landet. Han ble vise armésjef i 1985 og var en av de 21 medlemmer av den militærjunta (SLORC — State Law and Order Restoration Council, fra 1997 kalt SPDC — State Peace and Development Council) som i 1988 avsatte den tidigere diktatoren Ne Win. Før maktovertakelsen i 1992 var han juntalederen Saw Maungs nærmeste mann.

Det valget som ble avholdt i 1990, og som Det nasjonale demokratiske forbund (NLD) under ledelse av Aung San Suu Kyi vant, ble først ignorert, men etter at Shwe kom til makt ble Aung San Suu Kyi satt i husarrest og valgresultatet ble erklært ugyldig også offisielt av den nye juntaen.

I 2005 lot Than Shwe avsette og arrestere landets statsminister, generalløytnanten og lederen for sikkerhetspolitiet, Khin Nyunt, som av mange ble oppfattet som juntaens sterke mann selv om han offisielt hadde en stilling rangert under Than Shwe og Muang Aye, vise senior general. Khin Nyunt ble idømt fengselsstraff på 44 år, i tillegg ble flere av hans slektninger idømt lange fengselsstraffer.

I 2005 lot Than Shwe meddele at han aktet å flytte Burmas hovedstad fra Rangoon til den nybygde byen Nay Pyi Taw.

I 2006 lekket videofilmede bilder ut fra hans datter Thandar Shwes overdådige bryllupsfest med champagne, juveler og presanger for mange millioner amerikanske dollar.

Da han nådde pensjonsalderen i Burma på seksti år, utvidet han bare grensen for pensjonstiden for seg selv.

## Referanser


## Eksterne lenker
*  Than Shwe’s India Visit Slammed
*  Om Than Shwe i ''New Internationalist'', september 2005
Boris Akunin

**Grigori Shalvovisj Tsjkhartisjvili** (russisk: Григорий Шалвович Чхартишвили, georgisk: გრიგოლ ჩხარტიშვილი) er mest kjent under pseudonymet **Boris Akunin** (russisk: (Борис Акунин) (født 1956) er en russiskspråklig forfatter og oversetter, i eksil i Storbritannia.

## Liv og virke
Han flyttet til Moskva i 1958. Inspirert av det japanske Kabuki-teateret, begynte han ved instituttet for asiatiske og afrikanske studier ved Statsuniversitetet i Moskva og er nå en ekspert på Japan. Han har studert japansk og tilbrakte senere ett år i Japan.

I 2014 gikk han i eksil i Storbritannia, som en protest mot Russlands folkerettsstridige invasjon og okkupasjon av Krym, og det russiske regimet har erklært at han er en terrorist, grunnet hans motstand.

Under sitt fødenavn var han sjefredaktør for en 20-binds antologi over japansk litteratur og som redaktør for andre faglitterære verk, og som leder av det såkalte Pusjkin-biblioteket, tilknyttet George Soros. Under sitt fødenavn har han også stått for oversettelser av japansk, amerikansk og britisk litteratur.

Han har oversatt en rekke bøker til russisk fra japansk og engelsk. I 1999 skrev han sitt sentrale essay *Forfatteren og selvmordet*. Første bok i hans internasjonalt kjente kriminalromanserie om Erast Fandorin, *Vinterdronningen*, kom på norsk i 2002. 

Romanene om Erast Fandorin (7 av dem er gitt ut på norsk, 5-6 bok er trykt i den samme bok) er:
* *Vinterdronningen*, oversatt fra russisk av Isak Rogde.
* *Tyrkisk gambit*, oversatt fra russisk av Isak Rogde.
* *Leviathan*, oversatt fra russisk av Isak Rogde.
* *Akilles´ død*, oversatt fra russisk av Isak Rogde.
* *Spesialoppdrag*, oversatt fra russisk av Isak Rogde.
* *Etatsråden*, oversatt fra russisk av Dagfinn Foldøy.
* *Kroningen*, oversatt fra russisk av Dagfinn Foldøy.

Noen av bøkene er også filmatisert:
* *[[Azazel]]* (fra 2002) basert på boken *Vinterdronningen*, med Ilya Noskov i rollen som Fandorin. Russisk film.
* *Turetskiy gambit* (2005) med Egor Beroev i hovedrollen. Russisk film.
* *Statskiy sovetnik* (2005) med Oleg Menshikov. Russisk film.
* *The Winter Queen* (2012) med Anton Yelchin. Amerikansk film.

## Referanser


## Eksterne lenker
*
Deep Harmony

***Deep Harmony*** er et album av Tomra Brass Band, utgitt i 1994. Dirigenter på CD-en er Roy Newsome og Jan Petter Frostad. Gjesteartister på CD-en er gitarist Terje Rypdal og sanger Yngve Gåsøy.

## Sporliste
#«March – Praise» (Wilfred Heaton)
#«O Divine Redeemer» (Charles Gounod, arr. Roy Newsome) – *Kornettsolist Hege Haugen*
#«Resurgam» (Eric Ball)
#«Euphony» (Robert Redhead) – *Euphoniumsolist Henrik Dalhaug*
#«Pasadena» (Harry Warren, arr. Goff Richards
#«Deep Harmony» (Handel Parker, arr. Roy Newsome)
#«Over the Rainbow» (Arlen/Harburg, arr. Goff Richards – *althornsolist Hilde Dyrstad Samuelsen*
#«Free and Easy» (Roy Newsome)
#«Being Alive» (Stephen Sondheim, arr. Ray Farr) – *Sangsolist Yngve Gåsøy*
#«Ørnen» (Terje Rypdal, arr. Jan Petter Frostad) – *Gitarsolist Terje Rypdal*
#«Music» (John Miles, arr. Jan Petter Frostad) – *solister: Terje Rypdal og Yngve Gåsøy*

## Eksterne lenker
Tomra Brass Band
Militära underrättelse- och säkerhetstjänsten

**Militära underrättelse- och säkerhetstjänsten** (**MUST**) er en avdeling ved Försvarsmaktens hovedkvarter som delvis utgjør Sveriges militære etterretningstjeneste og dermed har hovedansvar for å ta frem militært relevant informasjon om fremmede makter, og delvis har sikkerhetsansvar for totalforsvarsmyndighetene.

MUST består av to avdelinger; UND, som har ansvar for etterretningsvirksomheten, og SÄK, som har ansvar for sikkerhetsbeskyttelsen.

UND tar frem informasjon som grunnlag for beslutninger i hovedkvarteret og Försvarsdepartementet, samt understøtter svenske avdelinger utenlands og innenlands i riket med informasjon. SÄK sysler blant annet med signalbeskyttelse, personutredninger og informasjonsbeskyttelse.  

MUST samvirker i høy grad med øvrige forsvarsetterretningsetater, først og fremst Försvarets radioanstalt (FRA), men også FOI og FMV. Den hemmeligste delen av MUST heter KSI, Kontoret för Särskild Inhämtning.

## Eksterne lenker
* Militära underrättelse- och säkerhetstjänsten
MUST

**Must**, eller **MUST**, kan vise til:
* MUST, en forkortelse for Museum Stavanger
* MUST, en forkortelse for Militära underrättelse- och säkerhetstjänsten
Erast Fandorin

**Erast Petrovitsj Fandorin** (Эраст Петрович Фандорин) er en fiktiv hovedperson i kriminalromanene til Boris Akunin. Den første romanen ble gitt ut i Russland i 1998 og den siste kom ut i november 2006. Mer enn 15 millioner eksemplarer av Fandorin-romanene har blitt solgt pr. mai 2006, selv om romanene var gratis tilgjengelige fra mange russiske nettsider og de trykte utgavene var forholdsvis dyre etter russisk standard. Nye bøker i Fandorin-serien selger gjerne 200.000 eksemplarer første uka. I Russland konkurrere Fandorinserien med Ringenes herre og Harry Potter i popularitet, og serien har fått positiv omtale i vest, blant andre av forfatteren Ruth Rendell. 

## Biografi
Fandorin ble født i 1857. I boken *Tyrkisk gambit* heter det: 

*Bakgrunn: Adelsfamilie som lever i Moskva.
*Mor: Dør mens han ennå er barn.
*Far: Pensjonert løytnant, beriket seg under jernbaneboomen, gikk konkurs under bankkrakket. Død av blodpropp i 1876. Etterlot seg noen minner og noe gjeld...
*Stilling: Titulærråd.
*Fysiske trekk: Vakker, mørkt hår, blå øyne, passe høy, lys hud.
*Egenskaper: Intelligent, samvittighetsfull, «skriver feilfritt og behersker fremmede språk». Behagelig å omgås, forfinet og kanskje litt for følsom.
*Spesielle kjennetegn: Lett stamming og grått hår ved tinningene.

## Presenteres i 8 bøker
Romanene som handler om ham (7 av dem er gitt ut på norsk, 5-6 bok er trykt i den samme bok) er
**Vinterdronningen*
**Tyrkisk gambit*
**Leviathan*
**Akilles´ død*
**Spesialoppdrag*
**Etatsråden*
**Kroningen*
Comarca

**Comarca** er et regionalt delområde i Spania. Ordet betyr område, omegn, egn.

I Aragón, Galicia og Catalonia er et comarca et forvaltningsområde/-nivå, mellom kommune og provins (provins tilsvarer omtrent et norsk fylke). I resten av Spania betegner det regionale delområder uten forvaltningskompetanse, som regel med historisk eller geografisk bakgrunn.

Spania er oppdelt i 17 autonome regioner, som igjen er oppdelt i 50 provinser. Mange av disse provinsene er i sin tur oppdelt i flere comarcas.
Austen Henry Layard

**Austen Henry Layard** (født 5. mars 1817 i Paris, død 5. juli 1894 i London) var en britisk oppdagelsesreisende, kunsthistoriker, maler, samler, forfatter, politiker, diplomat og arkeolog. Han er best kjent for sine utgravninger ved Nimrud og Nineve. 

I 1847 oppdaget han kong Sankeribs palass i Nineve, og i 1851 oppdaget han Ashurbanipals bibliotek i samme by. Han undersøkte også Nimrud, 42 kilometer sydvest for Khorsabad. Ruinbyen viste seg å være det gamle Kala. Layard laget også malerier hvor han forsøkte å skildre fortiden.

## Referanser


## Eksterne lenker
* 
*
Gumbo

Ordet **Gumbo** har forskjellige betydninger:

#Gumbo (matrett), tradisjonell matrett fra New Orleans.
#Gumbo (band), et norsk jazzband.
#Gumbo (album), første plate fra jazzgruppa med samme navn.
Retningsnummer

**Retningsnummer** er en tallsekvens som indikerer både geografiske og ikke-geografiske samtaleområder for telefoni. Vanligvis utgjør retningsnummeret kombinasjonen av det nasjonale prefikset, vanligvis 0, og den nasjonale områdekoden. For samtaler innenfor det samme geografiske området, trenger man i de fleste land ikke å slå retningsnummeret. For samtaler fra utlandet slår man retningsnummeret og abonnementsnummeret etter landskoden, uten det nasjonale prefikset.

I 1993 sluttet man med retningsnummer i Norge, og man gikk over til åttesifrede abonnementsnummer. I en overgangsfase måtte man taste retningsnummeret på alle samtaler.
 
## Noen av retningsnumrene i Norge inntil 1993
* 02: Oslo, deler av Akershus
* 03: Nedre Buskerud og Numedal, Nedre Telemark (sistnevnte hadde enda tidligere 035)
* 04: Rogaland (enda tidligere 045, )
* 05: Bergensregionen
* 06: Akershus (enda tidligere 02)
* 07: Trondheimsregionen (enda tidligere 075)
* 09: Østfold (enda tidligere 031, 032)
* 020: Teletorg 
* 030, 094: Mobiltelefon
* 033, 034: Vestfold
* 036: Øvre Telemark
* 041: Aust-Agder unntatt Setesdal
* 042, 043: Vest-Agder og Setesdal
* 050: Grønne nummer (gratis)
* 054: Hordaland
* 056, 057: Sogn og Fjordane
* 061, 062, 063: Oppland
* 064, 065, 066: Hedmark
* 067: Øvre Buskerud
* 070, 071, 072, 073: Møre og Romsdal
* 074: Sør-Trøndelag unntatt Trondheimsregionen
* 076, 077: Nord-Trøndelag
* 08x: Nord-Norge
* 081: Salten
*082: Narvikregion
* 083: Tromsøregionen
* 088: Lofoten og Vesterålen
* 095: Utenlandsprefiks

## Referanser
Haakon Børde

**Haakon Børde** (1940–2023) var en norsk kringkastingsmann og journalist. Han var i flere år NRK-korrespondent i den argentinske hovedstaden Buenos Aires. Han var ansatt i NRK fra 1969 til han gikk av med pensjon i 2007.

## Liv og virke
### Bakgrunn, familie
Haakon Børde var sønn av ambassadør Bjarne Børde (1897–1976) og Anna-Charlotte Bjerk (1906–1980), og bror til programsekretær i NRK Unni Børde Kröyer (1930–1991) og ambassadør Ketil Børde (1935–2022).
Under Haakons oppvekst var faren i perioder postert til USA og til Island.

### Karriere
Etter examen artium i 1959 arbeidet han i *[[Agderposten]]* (1963–1965), før han ble utenriksmedarbeider i Norsk Telegrambyrå (1965–1966) og deretter medarbeider i Norges Eksportråd (1966–1969). I 1969 ble han ansatt som nyhetsjournalist i NRK. I 1970 var han programleder for NRKs granskende program *Rapport* sammen med Dagmar Loe og Geir Helljesen. 

I undervisningsåret 1980/1981 arbeidet han som lærer ved Journalisthøyskolen. 

Børde overtok i 1984 etter Per Erik Borge som NRK-korrespondent i den argentinske hovedstaden Buenos Aires. Derfra dekket han hele Latin-Amerika. Hans hverdag ble dokumentert i TV-programmet *Mediehverdag* den 14. oktober 1986.  

Vel hjemme i Oslo var han med på å lede TV-aksjonen «På flukt» høsten 1988, sammen med Minken Fosheim, og tiltrådte som styreleder i Norsk Organisasjon for Asylsøkere, mens han fortsatte som programsekretær for NRK. Fra 1991, etter en kort tid som korrespondent i Berlin og Midtøsten, var han programleder for *[[Antenne Ti]]* (1988–1992).  

I 2001 var han en av tre norske journalister som dekket nyhetsbildet i et svært urolig Afghanistan. De andre var Åsne Seierstad og NRK-fotografen Bengt Kristiansen. To år senere var han igjen klar til å dra ut i forbindelse med det forventede utbruddet av Irak-krigen. Han ble stasjonert i Nord-Irak sammen med Tore Linderud. 

Børde gikk av med pensjon i 2007.

Han døde på Diakonhjemmet Sykehus i Oslo 1. juli 2023 etter kort tids sykeleie.

## Bibliografi
* 
* 
* 
## Oversettelser
* 
* 
* 

## Priser
* Ossietzkyprisen 1997 for fremragende innsats for ytringsfriheten.

## Referanser